ડો. અક્ષય અને ડો. અદિતિ તેમના માતા-પિતા ડો. કિશોર અને ડો. પૂર્ણિમાના આશીર્વાદથી કિલ્લા પારડી અને વાપીમાં સ્થાયી થઈ દક્ષિણ ગુજરાતની જનતાને પોતાના તબીબી જ્ઞાનનો લાભ આપવા માંગે છે. તેઓ ટૂંક સમયમાં વાપી ટ્વેન્ટી ફર્સ્ટ સેન્ચ્યુરી હોસ્પિટલ્સ પ્રા. લિ.માં કેન્સર સર્જરી, લેપ્રોસ્કોપીની સુવિધા સાથે વિશ્વસ્તરનું આઈ.વી.એફ. સેન્ટર શરૂ કરવા માંગે છે. સાથે સાથે તેઓ કિલ્લા પારડી ખાતે પણ કેન્સર અને આઈ.વી.એફની સુવિધા અને ૨૪ કલાકના ટ્રોમા સેન્ટર સાથે ૫૦ બેડની મલ્ટીસ્પેશિયાલીટી હોસ્પિટલ ખૂલ્લી મૂકવા માંગે છે. જેના દ્વારા ગ્રામિણ વિસ્તારના ગરીબ અને જરૂરિયાતમંદ લોકોને ઉત્તમ કક્ષાની તબીબી સારવાર મળી રહે. આ ઉપરાંત નાડકર્ણી પરિવાર કિલ્લા પારડી ખાતે ૨૦૧૨થી “નાડકર્ણી કેન્સર ફાઉન્ડેશન”ની શરૂઆત કરીને કેન્સર સ્ક્રીનિંગ પ્રોગ્રામ દ્વારા વલસાડ અને વલસાડની આજુબાજુના ગામડાઓના ગરીબ દર્દીઓની સેવા કરવાની ઈચ્છા ધરાવે છે.